CELEX: 32022D0310
Language: ro
Date: 2022-02-17 00:00:00
Title: Decizia (UE) 2022/310 a Băncii Centrale Europene din 17 februarie 2022 de modificare a Deciziei (UE) 2019/1743 a Băncii Centrale Europene privind remunerarea deținerilor de rezerve excedentare şi a anumitor depozite (BCE/2022/5)

25.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 46/140
               
            
         DECIZIA (UE) 2022/310 A BĂNCII CENTRALE EUROPENE
         din 17 februarie 2022
         de modificare a Deciziei (UE) 2019/1743 a Băncii Centrale Europene privind remunerarea deținerilor de rezerve excedentare şi a anumitor depozite (BCE/2022/5)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolele 17-19,
         întrucât:
         
                     (1)
                  
                  
                     Remunerarea anumitor depozite deținute la Banca Centrală Europeană de entități publice ale Uniunii (altele decât cele exceptate de la rate negative ale dobânzii) astfel cum este prevăzut în Decizia (UE) 2019/1743 a Băncii Centrale Europene (BCE/2019/31) (1) ar trebui aliniată cu remunerarea depozitelor entităților publice în conformitate cu Orientarea (UE) 2019/671 a Băncii Centrale Europene (BCE/2019/7) (2) pentru a se asigura consecvența în Eurosistem în ceea ce privește remunerarea depozitelor comparabile. Pentru a permite modificarea corespunzătoare a contractelor relevante dintre BCE și entitățile publice din Uniune, prezenta decizie ar trebui să se aplice de la 4 aprilie 2022.
                  
               
                     (2)
                  
                  
                     Prin urmare, Decizia (UE) 2019/1743 (BCE/2019/31) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Articolul 2 din Decizia (UE) 2019/1743 (BCE/2019/31) se înlocuiește cu textul următor:
            
               
                  „Articolul 2
                  Remunerarea anumitor depozite păstrate la BCE
                  
                     (1)   Conturile deschise la BCE în conformitate cu Decizia BCE/2003/14 (3)*, Decizia BCE/2010/31 (4)*, Decizia BCE/2010/17 (5)* și Regulamentul (UE) 2020/672 (6)* sunt remunerate astfel:
                     
                                 (a)
                              
                              
                                 dacă rata dobânzii pentru facilitatea de depozit din ziua calendaristică relevantă este zero sau mai mare (pozitivă), la 0% sau la rata dobânzii pe termen scurt la operațiunile în euro (€STR), fiind aleasă cea mai mică dintre cele două;
                              
                           
                                 (b)
                              
                              
                                 dacă rata dobânzii pentru facilitatea de depozit din ziua calendaristică relevantă este sub zero (negativă), la rata dobânzii pentru facilitatea de depozit sau la rata dobânzii pe termen scurt la operațiunile în euro (€STR), fiind aleasă cea mai mică dintre cele două.
                              
                           Totuși, atunci când trebuie păstrate depozite în acele conturi anterior datei la care trebuie efectuată o plată conform normelor legale sau contractuale aplicabile facilității relevante, acele depozite sunt remunerate pe parcursul respectivei perioade prealabile la 0 % sau la rata dobânzii pe termen scurt la operațiunile în euro (€STR), fiind aleasă cea mai mare dintre cele două.
                  
                  
                     (2)   Contul dedicat menținut la BCE în conformitate cu articolul 13 alineatul (2) din Decizia de punere în aplicare a Comisiei din 14 aprilie 2021 de instituire a măsurilor necesare pentru administrarea operațiunilor de împrumut în temeiul Deciziei (UE, Euratom) 2020/2053 a Consiliului și pentru operațiunile de creditare legate de împrumuturile acordate în conformitate cu articolul 15 din Regulamentul (UE) 2021/241 al Parlamentului European și al Consiliului (7)* în scopul deținerilor de numerar în scop prudențial menționate la articolul respectiv este remunerat la 0 % sau la rata dobânzii pe termen scurt la operațiunile în euro (€STR), fiind aleasă cea mai mare dintre cele două, cu excepția cazului în care valoarea agregată a depozitelor deținute în acel cont dedicat depășește 20 de miliarde EUR, caz în care suma excedentară este remunerată astfel:
                     
                                 (a)
                              
                              
                                 dacă rata dobânzii pentru facilitatea de depozit din ziua calendaristică relevantă este zero sau mai mare (pozitivă), la 0 % sau la rata dobânzii pe termen scurt la operațiunile în euro (€STR), fiind aleasă cea mai mică dintre cele două;
                              
                           
                                 (b)
                              
                              
                                 dacă rata dobânzii pentru facilitatea de depozit din ziua calendaristică relevantă este sub zero (negativă), la rata dobânzii pentru facilitatea de depozit sau la rata dobânzii pe termen scurt la operațiunile în euro (€STR) , fiind aleasă cea mai mică dintre cele două.
                              
                           
               
            
         
         
            Articolul 2
            Intrarea în vigoare
            
               (1)   Prezenta decizie intră în vigoare în a cincea zi următoare datei publicării în Jurnalul Oficial al Uniunii Europene.
            
            
               (2)   Se aplică de la 4 aprilie 2022.
            
         
         
            Adoptată la Frankfurt pe Main,17 februarie 2022.
            
               
                  Pentru Consiliul guvernatorilor BCE
               
               
                  Președintele BCE
               
               Christine LAGARDE
            
         
         
            (1)  Decizia (UE) 2019/1743 a Băncii Centrale Europene din 15 octombrie 2019 privind remunerarea deținerilor de rezerve excedentare și a anumitor depozite (reformare) (BCE/2019/31) (OJ L 267, 21.10.2019, p. 12).
         
            (2)  Orientarea (UE) 2019/671 a Băncii Centrale Europene din 9 aprilie 2019 privind operațiunile naționale de administrare a activelor și pasivelor de către băncile centrale naționale (reformare) (BCE/2019/7) (JO L 113, 29.4.2019, p. 11).